Χαράλαμπος Ανδρέου

Ο Χαράλαμπος Ανδρέου ή Πάμπης Ανδρέου (Αμμόχωστος, 16 Ιουνίου 1967) είναι Κύπριος πρώην ποδοσφαιριστής (επιθετικός).

Καριέρα 
Ξεκίνησε και τελείωσε την καριέρα του στη Νέα Σαλαμίνα Αμμοχώστου. Αγωνίστηκε για πρώτη φορά το 1987 με τη Νέα Σαλαμίνα και παρέμεινε στην ίδια ομάδα για 10 χρόνια. Στα χρόνια αυτά κατέκτησε ένα κύπελλο (1989-1990) -σκοράροντας στον τελικό- και μια ασπίδα (1990). Επίσης συμμετείχε  με τη Νέα Σαλαμίνα στα προκριματικά του  κυπέλλου Ουέφα (1990), συμμετοχή η οποία ήταν η πρώτη του σε ευρωπαϊκό παιχνίδι.
 
Το 1997 μεταγράφηκε στην Ανόρθωση Αμμοχώστου για δύο χρόνια. Τις χρονιές αυτές κατέκτησε 2 πρωταθλήματα(1997-1998,1998-1999), ένα κύπελλο (1998) και μία ασπίδα (1998). Επίσης συμμετείχε σε αγώνες Τσάμπιονς Λιγκ και κυπέλλου Ουέφα.

Το 1999 επέστρεψε στη Νέα Σαλαμίνα, παραμένοντας εκεί μέχρι το 2003, οπότε και τερμάτισε την καριέρα του. Είναι ο πρώτος σκόρερ (125 γκολ) όλων των εποχών για τη Νέα Σαλαμίνα, έχοντας πάνω από 200 συμμετοχές με την ομάδα αυτή, σε όλες τις διοργανώσεις. 

Την περίοδο 1994-1995 αναδεικνύθηκε πρώτος σκόρερ του κυπριακού πρωταθλήματος με 25 τέρματα  με την ομάδα της Νέας Σαλαμίνας.

Τον Ιούλιο του 2006 βραβεύτηκε ως ο ποδοσφαιριστής με τις περισσότερες κατακτήσεις του Επάθλου Ήθους, Τέχνης και Αρετής για την περίοδο 1998-1999

Διεθνής καριέρα 
Από το 1992 μέχρι το 1997 συμμετείχε στην Εθνική Kύπρου. Συνολικά έχει 23 συμμετοχές  και έχει πετύχει 2 γκολ .

Ευρωπαϊκές συμμετοχές

Τίτλοι 
 2 Πρωταθλήματα Κύπρου (1998,1999)
 2 Κύπελλα Κύπρου (1990,1998) 
 2 Κυπριακές Ασπίδες (1990, 1998)

Παραπομπές

Βιβλιογραφία

Πηγές

Εξωτερικοί σύνδεσμοι 

 playerhistory.com
 national-football-teams
 Συνέντευξη Πάμπη Ανδρέου στην ιστοσελίδα του συνδέσμου φιλάθλων της Νέας Σαλαμίνας

Επιθετικοί ποδοσφαιριστές
Κύπριοι ποδοσφαιριστές
Μέσοι ποδοσφαιριστές
Ποδοσφαιριστές Ανόρθωσης
Ποδοσφαιριστές Εθνικής Κύπρου
Ποδοσφαιριστές Νέας Σαλαμίνας
Χρήση προτύπου Πληροφορίες ποδοσφαιριστή χωρίς ύψος
Ποδοσφαιριστές Α΄ κατηγορίας Κύπρου